
ΕΛΛΗΝΙΚΗ ΔΗΜΟΚΡΑΤΙΑ                                      Νάξος     18 /07/2016
ΔΗΜΟΣ ΝΑΞΟΥ & ΜΙΚΡΩΝ ΚΥΚΛΑΔΩΝ              

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ                              

 Τηλ.: 22853 60121 & 60153                                        Αρ. πρωτ.:  11782                                                                      
Πληροφορίες: Γ.ΜΑΝΔΗΛΑΡΑΣ 
Fax: 22850 23570

Ταχ. Δ/νση: Χώρα Νάξου

Τ.Κ.: 84300                                                                        
                                                ΑΠΟΦΑΣΗ 

ΘΕΜΑ: « ΔΙΕΝΕΡΓΕΙΑ ΠΡΟΧΕΙΡΟΥ ΔΙΑΓΩΝΙΣΜΟΥ ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΗΝ ΧΑΜΗΛΟΤΕΡΗ ΤΙΜΗ  ΓΙΑ ΤΗΝ ΕΚΤΕΛΕΣΗ 
ΠΡΟΜΗΘΕΙΑ  ΥΛΙΚΩΝ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΔΙΚΤΥΩΝ ΗΛΕΚΤΡΟΦΩΤΙΣΜΟΥ  
ΠΡΟΥΠΟΛΟΓΙΣΜΟΣ : 27.528,00   € (συμπεριλαμβανομένου του Φ.Π.Α 24%.) 

Ο  ΔΗΜΑΡΧΟΣ ΝΑΞΟΥ&ΜΙΚΡΩΝ ΚΥΚΛΑΔΩΝ

Έχοντας υπόψη:

     1. Τις διατάξεις:

α)Της απόφασης του Υπ. Εσωτερικών 11389/93 (Φ.Ε.Κ. 185) «Ενιαίος κανονισμός προμηθειών οργανισμών Τοπικής Αυτοδιοίκησης».

γ) του Π.Δ. 370/95 (Φ.Ε.Κ. 199) «Προσαρμογή της ελληνικής Νομοθεσίας περί προμηθειών του Δημοσίου προς το Κοινοτικό Δίκαιο».

δ)  του άρθρου 209 του Ν. 3463/06 ΦΕΚ Α’ 114/2006

α) του Ν. 2286/95 (Φ.Ε.Κ.19) «Προμήθειες του Δημοσίου Τομέα και Ρυθμίσεις συναφών θεμάτων» όπως ισχύει

     2. Τον Ν.2362/95 «Περί Δημοσίου Λογιστικού Ελέγχου των δαπανών του κράτους και άλλες διατάξεις»(ΦΕΚ 245/Α/1995)

     3. Τον Ν.4013/2011 « σχετικά με το κεντρικό Μητρώον δημοσίων Συμβάσεων 

     4. Την αρ. 385/2016   απόφαση του Δημοτικού Συμβουλίου «περί συγκρότησης της Επιτροπής Προμηθειών». 

     5.    Την   164/2016 απόφαση του δημάρχου διενέργειας της εν λόγο προμήθειας 
     6.  Την υπ αριθμό      90/2016 , απόφαση της Οικονομικής Επιτροπής με την οποία εγκρίθηκαν α) η Διάθεση πίστωσης β) οι Τεχνικές προδιαγραφές   γ) όροι Διακήρυξης διαγωνισμού για την ανάδειξη αναδόχου για την  ΠΡΟΜΗΘΕΙΑ  ΥΛΙΚΩΝ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΔΙΚΤΥΩΝ ΗΛΕΚΤΡΟΦΩΤΙΣΜΟΥ  
ΠΡΟΚΗΡΥΣΣΟΥΜΕ

                             Πρόχειρο  διαγωνισμό, με κριτήριο κατακύρωσης τη χαμηλότερη τιμή, για την ΠΡΟΜΗΘΕΙΑ  ΥΛΙΚΩΝ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΔΙΚΤΥΩΝ ΗΛΕΚΤΡΟΦΩΤΙΣΜΟΥ του Δήμου Nάξου & Μικρών Κυκλάδων όπως θα  αναφέρονται στον πίνακα που θα αποτελεί αναπόσπαστο κομμάτι της σύμβασης .

                                          Άρθρο 1o 
   Τόπος και χρόνος διενέργειας του διαγωνισμού 

	ΤΟΠΟΣ ΔΙΑΓΩΝΙΣΜΟΥ
	ΗΜΕΡΟΜΗΝΙΑ ΔΙΑΓΩΝΙΣΜΟΥ
	ΗΜΕΡΑ
	ΩΡΑ

	Δημοτικό Κατάστημα Νάξου
	        2-08-2016
	Τρίτη   
	12:00


Μετά τη λήξη της καθορισθείσας ώρας, λήγει η προθεσμία παραλαβής των προσφορών.

Άρθρο  2

 Οι Τεχνικές Προδιαγραφές, και η Γενική και Ειδική Συγγραφή Υποχρεώσεων έχουν εγκριθεί με την αριθ. 90/2016 και την   απόφαση της οικονομικής Επιτροπής, αποτελούν αναπόσπαστο μέρος της παρούσας διακήρυξης.                                      

Άρθρο 3

Δικαιούμενοι συμμετοχής

α)   όλα τα φυσικά ή νομικά πρόσωπα

β)   ενώσεις προμηθευτών που υποβάλλουν κοινή προσφορά, εφόσον      

      συντρέχουν  οι προϋποθέσεις  του άρθρου 8 του ΕΚΠΟΤΑ 

γ)   συνεταιρισμοί

Άρθρο 4

Δικαιολογητικά συμμετοχής

Η προσφορά, πρέπει να συνοδεύεται από τα αναφερόμενα στο άρθρο 7 του ΕΚΠΟΤΑ, δικαιολογητικά, ήτοι:

    α)   Οι Έλληνες πολίτες: 

· Εγγυητική επιστολή συμμετοχής στον διαγωνισμό.

· Πιστοποιητικό φορολογικής Ενημερότητας

· Υπεύθυνη δήλωση του Ν. 1599/86 με την οποία θα δηλώνεται ότι δεν έχει καταδικασθεί για αδίκημα σχετικό με την επαγγελματική του δραστηριότητα ότι δεν τελεί υπό πτώχευση , εκκαθάριση, αναγκαστική διαχείριση ή ανάλογη κατάσταση και δεν τελούν σε διαδικασία κήρυξης ανάλογης κατάστασης.

· Υπεύθυνη Δήλωση του Ν. 1599/86 με την οποία θα δηλώνεται ότι ο χρόνος καλής λειτουργίας των λαμπτήρων  ορίζετε για δύο χρόνια και τυχόν προβλήματα των λαμπτήρων λόγω υπαιτιότητας των θα αντικαθίστανται με καινούργιες. 

· Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης και ως προς τις φορολογικές υποχρεώσεις τους κατά την ημερομηνία διενέργειας του διαγωνισμού. Σε περίπτωση εγκατάστασής τους στην αλλοδαπή, τα δικαιολογητικά των παραπάνω εδαφίων (3) και (4) εκδίδονται με βάση την ισχύουσα νομοθεσία της χώρας που είναι εγκατεστημένοι, από την οποία και εκδίδεται το σχετικό πιστοποιητικό.

· Πιστοποιητικό του οικείου Επιμελητηρίου, με το οποίο θα πιστοποιείται η εγγραφή τους σ' αυτό και το ειδικό επάγγελμά.

β) Οι αλλοδαποί:

· Εγγυητική επιστολής συμμετοχής στον διαγωνισμό.

· Αίτηση για αυτεπάγγελτη αναζήτηση από την Υπηρεσία μας, αποσπάσματος ποινικού μητρώου ή ισοδύναμου εγγράφου αρμόδιας διοικητικής ή δικαστικής αρχής της χώρας εγκατάστασής τους, έκδοσης τουλάχιστον του τελευταίου τριμήνου, από το οποίο θα προκύπτει ότι δεν έχουν καταδικασθεί για αδίκημα σχετικό με την άσκηση της επαγγελματικής τους δραστηριότητας.

· Πιστοποιητικό της κατά περίπτωση αρμόδιας δικαστικής ή διοικητικής αρχής της χώρας εγκατάστασής τους, από το οποίο να προκύπτει ότι δεν συντρέχουν οι περιπτώσεις (3) και (4) του εδαφίου α της παραγράφου αυτής.

· Πιστοποιητικό της αρμόδιας αρχής της χώρας εγκατάστασής τους, περί εγγραφής τους στα μητρώα του οικείου επιμελητηρίου ή σε ισοδύναμους επαγγελματικούς καταλόγους.

     γ)   Τα νομικά πρόσωπα ημεδαπά ή αλλοδαπά:

           Όλα τα παραπάνω δικαιολογητικά των εδαφίων (α) και (β) εκτός του 

           αποσπάσματος ποινικού μητρώου ή του ισοδύναμου προς τούτο       
           εγγράφου.

     δ)   Οι συνεταιρισμοί:

· Εγγυητική επιστολή συμμετοχής στον διαγωνισμό.

· Βεβαίωση εποπτεύουσας αρχής ότι ο συνεταιρισμός λειτουργεί νόμιμα.

· Πιστοποιητικό αρμόδιας δικαστικής ή διοικητικής αρχής από το οποίο να προκύπτει ότι δεν συντρέχουν οι περιπτώσεις (3) και (4) του εδαφίου α της παραγράφου αυτής.

     ε)   Οι ενώσεις προμηθευτών που υποβάλλουν κοινή προσφορά:

· 'Όλα τα παραπάνω κατά περίπτωση δικαιολογητικά, για κάθε προμηθευτή που συμμετέχει στην ένωση.

· Πιστοποιητικό σκοπιμότητας του ΕΟΜΜΕΧ για ενώσεις προμηθευτών που αποτελούνται από μικρομεσαίες μεταποιητικές επιχειρήσεις (ΜΜΕ) ή παραγωγικούς αστικούς συνεταιρισμούς στις οποίες μετέχουν και επιχειρήσεις του εσωτερικού ή του εξωτερικού είτε μεγαλύτερου μεγέθους είτε με μη μεταποιητική δραστηριότητα και εφόσον οι εργασίες που θα εκτελεσθούν από τις ΜΜΕ ή τους παραγωγικούς αστικούς συνεταιρισμούς αντιπροσωπεύουν ποσοστό μεγαλύτερο από 50%. Το πιστοποιητικό αυτό μπορεί να υποβληθεί και μετά την υποβολή της προσφοράς μέσα σε 15 ημέρες από την ημερομηνία διενέργειας του διαγωνισμού.

· Οι ΜΜΕ εκτός από τα πιο πάνω δικαιολογητικά μαζί με την προσφορά τους υποβάλλουν και κάθε άλλο απαραίτητο δικαιολογητικό, που εκδίδεται ή θεωρείται από τον ΕΟΜΜΕΧ, από το οποίο να προκύπτει ότι ανταποκρίνονται στα κριτήρια που καθορίζονται για τη χρηματοδότησή τους από τις πράξεις που κάθε φορά εκδίδει ο διοικητής της τράπεζας Ελλάδος.

Τα παραπάνω δικαιολογητικά εκτός από την εγγύηση συμμετοχής, μπορεί να μην υποβάλλονται μαζί με την προσφορά, εφόσον έχουν κατατεθεί στην υπηρεσία που διενεργεί την προμήθεια και δεν έχει λήξει η ισχύς τους, θα γίνεται δε ρητή μνεία στην προσφορά σχετικά με αυτό. 

Εφόσον οι προμηθευτές συμμετέχουν στους διαγωνισμούς με εκπροσώπους τους υποβάλλουν, μαζί με την προσφορά, βεβαίωση εκπροσώπησης, βεβαιουμένου του γνησίου της υπογραφής του εκπροσωπουμένου από αρμόδια δικαστική ή διοικητική αρχή ή συμβολαιογράφο.

Εάν σε κάποια χώρα δεν εκδίδονται τα παραπάνω πιστοποιητικά ή έγγραφα, ή δεν καλύπτουν όλες τις παραπάνω περιπτώσεις, μπορούν να αντικατασταθούν από ένορκη δήλωση του προμηθευτή που γίνεται ενώπιον δικαστικής ή διοικητικής αρχής ή συμβολαιογράφου. Για τους προμηθευτές που στη χώρα τους δεν προβλέπεται από τον νόμο ένορκη δήλωση, αυτή μπορεί να αντικατασταθεί με υπεύθυνη δήλωση, βεβαιουμένου του γνήσιου της υπογραφής του δηλούντος από αρμόδια δικαστική ή διοικητική αρχή ή συμβολαιογράφο. Όσα από τα δικαιολογητικά αυτά, εκτός της εγγυητικής συμμετοχής, δεν υποβληθούν με την προσφορά, μπορεί να γίνονται δεκτά εφόσον υποβληθούν το αργότερο σε δύο (2) εργάσιμες ημέρες από την ημερομηνία διενέργειας του διαγωνισμού.          

Άρθρο 5

Υποβολή και σύνταξη  προσφορών

1.Οι προσφορές μπορεί να κατατίθενται ή να αποστέλλονται ταχυδρομικά στην  ακόλουθη διεύθυνση :

ΔΗΜΟΣ ΝΑΞΟΥ& ΜΙΚΡΩΝ ΚΥΚΛΑΔΩΝ

ΓΡΑΦΕΙΟ ΠΡΟΜΗΘΕΙΩΝ

ΧΩΡΑ ΝΑΞΟΥ 

Ταχ. Κώδικας 84300 ΝΑΞΟΣ  

Η προθεσμία κατάθεσης των προσφορών στην υπηρεσία λήγει την 12:00 ώρα, της ημερομηνίας  διενέργειας του διαγωνισμού.

Η προθεσμία για την παραλαβή από την υπηρεσία των προσφορών που αποστέλλονται ταχυδρομικά λήγει 1-08-2016 την προηγούμενη εργάσιμη ημέρα, της ημερομηνίας διενέργειας του διαγωνισμού, δηλαδή την 14:00 μ.μ. ώρα της 
    01 / 08  /2016
Οι προσφορές μπορεί επίσης να κατατίθενται  επίσης απευθείας  στην επιτροπή διαγωνισμού  μέχρι την ώρα  που ορίζεται στο άρθρο 1 της παρούσας διακήρυξης.

Προσφορά η οποία υποβάλλεται ή αποστέλλεται στην υπηρεσία εκπρόθεσμα ή κατατίθενται στην επιτροπή μετά την έναρξη της διαδικασίας αποσφράγισης, επιστρέφεται χωρίς να αποσφραγισθεί. 

2.Με ποινή να μη γίνει αποδεκτή η προσφορά, υποβάλλεται στην ελληνική γλώσσα, μέσα σε σφραγισμένο φάκελο, με αντίγραφο.

3. Ο χρόνος ισχύος των προσφορών είναι ενενήντα (90) ημερολογιακές ημέρες, προσμετρούμενες από την επόμενη της ημέρας διενέργειας του διαγωνισμού. Προσφορά που ορίζει χρόνο ισχύος μικρότερο του παραπάνω αναφερόμενου απορρίπτεται ως απαράδεκτη.

4.  Στο φάκελο κάθε προσφοράς πρέπει να αναγράφονται ευκρινώς:

4.1  Η λέξη ΠΡΟΣΦΟΡΑ με κεφαλαία γράμματα.

4.2  Ο πλήρης τίτλος της αρμόδιας Υπηρεσίας που διενεργεί την προμήθεια.

4.3  Ο αριθμός της διακήρυξης.

4.4  Η ημερομηνία διενέργειας του διαγωνισμού.

4.5  Τα στοιχεία του αποστολέα.

5. Μέσα στο φάκελο της προσφοράς τοποθετούνται όλα τα σχετικά με την           προσφορά στοιχεία και ειδικότερα ως εξής:

5.1  Στον κυρίως φάκελο τοποθετούνται φάκελοι:  Ο  1ος φάκελος περιέχει   όλα τα ζητούμενα δικαιολογητικά, και η εγγύηση συμμετοχής, στο 2ο  φάκελο τοποθετείται η Τεχνική προσφορά που θα συνοδεύεται μαζί με τα δείγματα  λαμπτήρων  ,  ενώ τα οικονομικά στοιχεία της προσφοράς τοποθετούνται σε χωριστό σφραγισμένο φάκελο, μέσα στον κυρίως φάκελο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ» (άρθρο 12 παρ. 1 περ. α΄ ΕΚΠΟΤΑ).

6.  Γίνονται δεκτές προσφορές για το σύνολο μόνο της προκηρυχθείσης ποσότητας.

7.  Οι προσφορές  δεν  πρέπει  να  έχουν ξύσματα , σβησίματα  προσθήκες,

διορθώσεις. 

Εάν   υπάρχει   στην   προσφορά   οποιαδήποτε  διόρθωση,  αυτή  πρέπει   να   είναι καθαρογραμμένη    και   μονογραμμένη    από   τον   προσφέροντα   η   δε   επιτροπή διενέργειας του διαγωνισμού  παραλαμβάνει και  αποσφραγίζει τις προσφορές και κατά   τον έλεγχο καθαρογράφει την  τυχόν  διόρθωση  και  μονογράφει και  σφραγίζει αυτήν. Η προσφορά  απορρίπτεται όταν υπάρχουν  σ αυτήν διορθώσεις οι
οποίες την  καθιστούν  ασαφή  κατά  τη κρίση του οργάνου αξιολόγησης των προσφορών.

Ο προσφέρων  θεωρείται ότι αποδέχεται πλήρως και ανεπιφύλακτα όλους τους  όρους  της  διακήρυξης, εκτός αν  κατά  περίπτωση στη  προσφορά αναφέρει ρητά τα σημεία εκείνα  τα οποία δεν  αποδέχεται.

Οι προσφορές υπογράφονται από τους ίδιους τους  διαγωνιζόμενους η τους νόμιμους  εκπροσώπους τους

Η προσφορά της ένωσης προμηθευτών υπογράφεται   υποχρεωτικά είτε από  όλα τα μέλη της ένωσης είτε από εκπρόσωπο διορισμένο με συμβολαιογραφικό Έγγραφο.

Άρθρο 6

                     Αποκλίσεις- Διευκρινήσεις - Αντιπροσφορές

Ο προσφέρων θα δηλώνει αναλυτικά τη συμμόρφωση ή απόκλιση των προσφερομένων λαμπτήρων  σε σχέση με τις αντίστοιχες τεχνικές προδιαγραφές της Διακήρυξης.

Περιπτώσεις προσφορών που παρουσιάζουν αποκλίσεις από τους όρους της Διακήρυξης δεν θα απορρίπτονται υπό την προϋπόθεση ότι οι αποκλίσεις αυτές δεν αναφέρονται στους απαράβατους όρους και κρίνονται επουσιώδεις από την αρμόδια Επιτροπή.

Η υπέρβαση του χρόνου παράδοσης αποτελεί ουσιώδη απόκλιση και η προσφορά θα απορρίπτεται.

Επισημαίνεται ότι:

Αντιπροσφορές δεν γίνονται δεκτές και απορρίπτονται ως  απαράδεκτες.

Διευκρινίσεις που δίνονται από τους προσφέροντες οποτεδήποτε μετά τη λήξη του χρόνου κατάθεσης των προσφορών τους δεν γίνονται δεκτές και απορρίπτονται ως απαράδεκτες. Διευκρινήσεις δίδονται μόνο όταν ζητούνται από συλλογικό όργανο, είτε ενώπιον, είτε ύστερα από έγγραφο της Υπηρεσίας μετά από σχετική γνωμοδότηση του συλλογικού οργάνου. Σημειώνεται ότι, από τις διευκρινήσεις που δίδονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία που ζητήθηκαν. 

Άρθρο 7

Διαδικασία αποσφράγισης  των προσφορών            

Η Επιτροπή διαγωνισμού  προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται από τη διακήρυξη, ως εξής:

1. Αποσφραγίζεται ο κυρίως φάκελος, μονογράφονται δε και σφραγίζονται από την Επιτροπή όλα τα δικαιολογητικά κατά φύλλο. Ο φάκελος της οικονομικής προσφοράς δεν αποσφραγίζεται, αλλά μονογράφεται και σφραγίζεται από την Επιτροπή, στην κατοχή της οποίας παραμένει μέχρι να ολοκληρωθεί η αξιολόγηση των λοιπών στοιχείων της προσφοράς.

2. Ο φάκελος της οικονομικής προσφοράς θα αποσφραγισθεί μετά την ολοκλήρωση της αξιολόγησης των λοιπών στοιχείων αυτής για όσες προσφορές κρίθηκαν αποδεκτές από την ίδια επιτροπή, την ιδια ημέρα και ώρα  
3. Για όσες προσφορές δεν κρίθηκαν – κατά την αξιολόγηση των στοιχείων τους – αποδεκτές, οι φάκελοι των οικονομικών προσφορών τους δεν αποσφραγίζονται, αλλά επιστρέφονται στους ενδιαφερόμενους. 

Άρθρο 8

Εγγυήσεις

Οι εγγυήσεις από τα πιστωτικά ιδρύματα ή άλλα νομικά πρόσωπα που λειτουργούν νόμιμα στα κράτη – μέλη της Ευρωπαϊκής Ένωσης και έχουν σύμφωνα με τα ισχύοντα το δικαίωμα αυτό. Τα αντίστοιχα έγγραφα των εγγυήσεων αν δεν είναι διατυπωμένα στην Ελληνική θα συνοδεύονται από επίσημη μετάφραση.

Κάθε προσφορά συνοδεύεται υποχρεωτικά από εγγύηση συμμετοχής υπέρ του συμμετέχοντος για ποσό που θα καλύπτει το 2% της συνολικής προϋπολογισθείσης δαπάνης, ήτοι ποσού 444,00 ευρώ   εγγύηση πρέπει να ισχύει τουλάχιστον επί ένα (1) μήνα μετά την λήξη του χρόνου προσφοράς που ζητάει η Διακήρυξη. Εγγύηση που αναφέρει χρόνο ισχύος μικρότερο απορρίπτεται ως απαράδεκτη.

Για την καλή εκτέλεση των όρων της σύμβασης, ο προμηθευτής στον οποίο θα γίνει η κατακύρωση της προμήθειας, υποχρεούται να καταθέσει προ ή κατά την υπογραφή της σύμβασης εγγύηση καλής εκτέλεσης, για ποσό ίσο με το 5% της συνολικής συμβατικής αξίας ποσού 1.110,00  χωρίς Φ.Π.Α.

Οι εγγυήσεις συμμετοχής και καλής εκτέλεσης πρέπει να προβλέπουν ότι σε περίπτωση κατάπτωσής των το οφειλόμενο ποσό ισχύει και στην περίπτωση κατάπτωσης εγγυητικής επιστολής προκαταβολής, αλλά μόνο επί του ποσού των τόκων. Σε πάγιο τέλος χαρτοσήμου υπόκειται και το τυχόν οφειλόμενο ποσό λόγω επιβολής προστίμου. Οι υπέρ τρίτων κρατήσεις πλην της κράτησης 0,25% υπέρ του Δημοσίου, υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ Ο.Γ.Α. 

Κατά τα λοιπά ισχύουν τα αναφερόμενα στο άρθρο 26 του ΕΚΠΟΤΑ. 

Άρθρο 9

Τιμές προσφοράς

Η τιμή που θα δοθεί για τους λαμπήρες  , ήτοι θα ισχύει για όλη τη διάρκεια της σύμβασης της προμήθειας και θα αναφέρεται ως ποσοστό έκπτωσης επί τοις εκατό (%). 

                                                 Άρθρο 10

Αξιολόγηση προσφορών με κριτήριο κατακύρωσης τη χαμηλότερη τιμή

Για την αξιολόγηση των προσφορών θα ληφθούν υπόψη η συμφωνία με τους όρους και τις τεχνικές προδιαγραφές της διακήρυξης, ο ανταγωνισμός που αναπτύχθηκε, η προσφερόμενη τιμή σε σχέση με τιμές που προσφέρθηκαν σε προηγούμενους διαγωνισμούς, η φερεγγυότητά τους, η επαγγελματική τους αξιοπιστία, η οικονομική τους κατάσταση. (άρθρο 20 ΕΚΠΟΤΑ).

                                                             Άρθρο 11

Κατακύρωση

      Η κατακύρωση του διαγωνισμού θα γίνει με απόφαση της Οικονομικής Επιτροπής , ύστερα από γνωμοδότηση της επιτροπής διαγωνισμού. 

Ανάδοχος ΠΡΟΜΗΘΕΙΑ  ΥΛΙΚΩΝ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΔΙΚΤΥΩΝ ΗΛΕΚΤΡΟΦΩΤΙΣΜΟΥ     κηρύσσεται αυτός που θα προσφέρει την οικονομικότερη προσφορά  επί τοις εκατό,.

1.Για την κατακύρωση των αποτελεσμάτων του διαγωνισμού θα λαμβάνεται υπόψη και η προηγούμενη συμβατική συμπεριφορά κάθε προμηθευτή.

Άρθρο 12

Διοικητικές προσφυγές

1.Κατά της Διακήρυξης του διαγωνισμού, της συμμετοχής προμηθευτή σ’ αυτόν και

κατά της νομιμότητας της διενέργειάς του επιτρέπεται προσφυγή.

2. Η προσφυγή υποβάλλεται εγγράφως στην αρμόδια για τη διενέργεια  διαγωνισμού Υπηρεσία ως εξής:

2.1 Κατά της  Διακήρυξης του διαγωνισμού   μέσα   στο  μισό  του   χρονικού διαστήματος  από  τη  δημοσίευση  της  Διακήρυξης  μέχρι  την ημερομηνία λήξης της προθεσμίας  υποβολής των  προσφορών.  Για τον  καθορισμό της

προμήθειας αυτής συνυπολογίζονται και οι ημερομηνίες της δημοσίευσης και της υποβολής των προσφορών.

2.2 Κατά  της  νομιμότητας διενέργειας  και  της  συμμετοχής  προμηθευτή

σ’ αυτόν,   κατά  τη  διάρκεια   του   διαγωνισμού   και   μέχρι   την    επόμενη   εργάσιμη ημέρα.    Η    προσφυγή    κατά   της   συμμετοχής    προμηθευτών   σε    διαγωνισμό κοινοποιείται υποχρεωτικά σ’ αυτήν κατά του οποίου στρέφεται.

· Στην περίπτωση 2.2. δικαίωμα υποβολής προσφυγής έχουν μόνο οι

συμμετέχοντες στο διαγωνισμό.

· Στην περίπτωση  2.1. της προηγούμενης παραγράφου η προσφυγή εξετάζεται από την Οικονομική Επιτροπή, η οποία εκδίδει την απόφασή της το αργότερο πέντε (5) εργάσιμες ημέρες προ της διενέργειας του διαγωνισμού.

· Προσφυγές που υποβάλλονται για οιουσδήποτε άλλους από τους προαναφερόμενους λόγους, δεν γίνονται δεκτές.

· Κατά της αποφάσεως κατακύρωσης μπορεί να ασκηθεί προσφυγή στην επιτροπή του αρ. 7  Ν.2839/00 σύμφωνα με τις ισχύουσες διατάξεις.

Άρθρο  13

Χρόνος - τρόπος παράδοσης 

Το υπό προμήθεια ηλεκτρολογικό υλικό λαμπτήρες      θα παραδοθεί  μέσα σε χρόνο σαράντα  (45 ) ημερών από την υπογραφή της σύμβασης.

Η παράδοση των λαμπτήρων θα γίνει στην αποθήκη του ηλεκτρολογικού υλικού , ενώ το κόστος καθώς και η ασφαλή μεταφορά του συνόλου των προς προμήθεια λαμπήρων επιβαρύνει εξολοκλήρου τον προμηθευτή.

Η οριστική ποσοτική και ποιοτική παραλαβή των λαμπήρων    θα γίνει από την αρμόδια επιτροπή  έλεγχου μέσα σε χρόνο που ορίζεται από την ισχύουσα νομοθεσία 

                                               Άρθρο 14

Τρόποι πληρωμής

Ολόκληρη η συμβατική αξία της άνωθεν προμήθειας   θα πληρωθεί στον προμηθευτή  μετά την οριστική παραλαβή των λαμπήρων με την έκδοση χρηματικού εντάλματος πληρωμής που θα συνοδεύεται από τα νόμιμα δικαιολογητικά.  

Στη συμβατική αξία των υλικών , εκτός του Φ.Π.Α. που βαραίνει τον Δήμο Νάξου & Μικρών Κυκλάδων  διενεργούνται οι νόμιμες κρατήσεις, οι οποίες βαραίνουν τον προμηθευτή

Άρθρο 15

                                  Πληροφόρηση ενδιαφερομένων

Εφόσον, από τους ενδιαφερόμενους προμηθευτές, ζητηθούν έγκαιρα τα σχετικά με τον προκηρυσόμενο διαγωνισμό έγγραφα, αυτά παραδίδονται ή αποστέλλονται σ’ αυτούς, μέσα σε έξι (6) εργάσιμες  ημέρες από τη λήψη της σχετικής αίτησης. Εφόσον ζητηθούν έγκαιρα συμπληρωματικές πληροφορίες, σχετικές με τα έγγραφα του διαγωνισμού, αυτές πρέπει να παρέχονται το αργότερο έξι (6) ημέρες, πριν από την ημερομηνία που έχει ορισθεί για την υποβολή των προσφορών.

Τυχόν διευκρινίσεις σχετικά με τους όρους της Διακήρυξης παρέχονται από την υπηρεσία.

Άρθρο 16

Δημοσίευση

Η Περίληψη της παρούσας να δημοσιευτεί άπαξ σε τρεις εφημερίδες  του Νομού Κυκλάδων, καθώς και στην ηλεκτρονική διεύθυνση  www.e-naxos.eu. Η δαπάνη δημοσίευσης της διακήρυξης, τα κηρύκεια και τα λοιπά έξοδα της δημοπρασίας, αρχικής και επαναληπτικής, θα καταβάλλονται σε κάθε περίπτωση από  τον προμηθευτή που ανακηρύχθηκε ανάδοχος με τη διαδικασία, με την προσκόμιση των νόμιμων παραστατικών (Ν. 3801/09 ΦΕΚ 163 Α/4-9-2009).

Άρθρο 17

Ρυθμίσεις λοιπών θεμάτων

Για τα θέματα που δεν ρυθμίζονται ειδικά από την παρούσα προκήρυξη, έχουν ανάλογη εφαρμογή οι διατάξεις του νόμου 2286/95 και της Απόφασης του Υπουργού Εσωτερικών 11389/93 όπως ισχύουν.

     Ο ΔΗΜΑΡΧΟΣ

                                                                                  Μαργαρίτης Εμμανουήλ



